২৬ জ্বিলকদ

**২৬ জ্বিলকদ** হলো ইসলামি হিজরি বর্ষপঞ্জির একাদশ মাস জ্বিলকদের ষড়বিংশ দিন। এটি হিজরি সালের ৩২১তম দিন হয়, যদি রমজান মাস ৩০ দিন পূর্ণ না করে। তবে যদি রমজান মাস ৩০ দিন পূর্ণ করে, তাহলে এটি ৩২২তম দিন। আর যদি সফর, রবিউস সানি, জমাদিউস সানি, শা‘বান ও রমজান এই পাঁচ মাসই ৩০ দিনে পূর্ণ হয়, তাহলে এটি বছরের ৩২৩তম দিন। হিজরি সালের হিসাব অনুযায়ী, এই দিনের পর বছর শেষ হতে আরো ৩৩ বা ৩৪ দিন অবশিষ্ট থাকে।

## ঘটনাবলি

* ৯৯৯ হিজরি – উসমানীয় সাম্রাজ্য পোল্যান্ডের সঙ্গে একটি চুক্তি সম্পাদন করে। এই চুক্তি অনুযায়ী পোল্যান্ড (ও লিথুয়ানিয়া) উসমানীয়দের অধীনতা স্বীকার করে। পাশাপাশি পোল্যান্ডকে প্রতি বছর ইস্তাম্বুলে আড়াই লাখ স্বর্ণমুদ্রা কর হিসেবে প্রদান করতে হয়। আরো শর্ত ছিল যে, পোল্যান্ড তার বৈদেশিক নীতি উসমানীয় সাম্রাজ্যের বৈদেশিক নীতির সঙ্গে সামঞ্জস্য রেখে পরিচালনা করবে।
* ১২৫৪ হিজরি–উসমানীয় সুলতান দ্বিতীয় মাহমুদ *মাক্তাব মা‘আরিফ আদলিয়া* (বিচার-বিষয়ক জ্ঞানকেন্দ্র) নামে একটি শিক্ষা প্রতিষ্ঠান উদ্বোধন করেন। পরবর্তীতে এই প্রতিষ্ঠানের উপর ভিত্তি করে আধুনিক তুরস্কে অর্থনীতি ও রাষ্ট্রবিজ্ঞানের কলেজ গড়ে ওঠে।
* ১৩২২ হিজরি – রাশিয়ায় জার দ্বিতীয় নিকোলাসের বিরুদ্ধে তীব্র ও রক্তক্ষয়ী বিক্ষোভ শুরু হয়, যা ইতিহাসে “রক্তাক্ত রবিবার” নামে পরিচিত। ঘটনাটি ঘটে যখন জারের প্রাসাদের প্রহরীরা একটি শ্রমিক মিছিলের ওপর গুলি চালায়। শ্রমিকরা তাদের দাবি-দাওয়া সম্বলিত একটি আবেদনপত্র জারের কাছে পেশ করতে যাচ্ছিল। এই হামলায় প্রায় ৭০ জন নিহত এবং প্রায় ২০০ জন আহত হয়।
* ১৩৩৮ হিজরি –
** প্রথম বিশ্বযুদ্ধে পরাজয়ের পর উসমানীয় সাম্রাজ্য মিত্রশক্তির সঙ্গে সেভর চুক্তি স্বাক্ষর করে। এ সময় তাদের অধিকাংশ ভূখণ্ড দখল হয়ে যায়। এই চুক্তির মাধ্যমে ইউরোপ, এশিয়া ও আফ্রিকায় উসমানীয় সাম্রাজ্যের অধিকাংশ অঞ্চল ও সম্পত্তি ভাগ করে নেওয়া হয় এবং তাদের সামরিক শক্তিকে সর্বনিম্ন পর্যায়ে সীমিত করা হয়। এর সরাসরি ফল হিসেবে উসমানীয় খেলাফতের মর্যাদা মারাত্মকভাবে ক্ষুণ্ন হয় এবং খিলাফত বিলুপ্তির আগে এটি সবচেয়ে বড় আঘাতগুলোর একটি ছিল।
** তুর্কি সরকার ফিলিস্তিনের ওপর নিজের সার্বভৌমত্ব বাতিল করে এবং সেখানে ব্রিটিশ ম্যান্ডেট শাসনকে স্বীকৃতি দেয়।
*১৩৪৩ হিজরি – রাসায়নিক ও জীবাণু অস্ত্র ব্যবহারের ওপর নিষেধাজ্ঞা আরোপের লক্ষ্যে জেনেভা প্রোটোকল স্বাক্ষরিত হয়। প্রথমবার এসব অস্ত্র ব্যবহার করা হয় ১৯১৫ সালের এপ্রিলে; তখন প্রথম বিশ্বযুদ্ধ চলাকালে জার্মান বাহিনী ফ্রান্সের যুদ্ধক্ষেত্রে এই অস্ত্র প্রয়োগ করে। সেই যুদ্ধে এই ধরনের অস্ত্রের কারণে প্রায় এক লক্ষ সৈন্য নিহত হয়। এর ফলে বিশ্বজুড়ে আতঙ্ক ছড়িয়ে পড়ে এবং শেষ পর্যন্ত এই প্রোটোকল স্বাক্ষরের উদ্যোগ নেওয়া হয়।
*১৩৭১ হিজরি – মিশরে সামরিক বিপ্লবের পর কায়রোতে দেশের সর্বোচ্চ সামরিক আদালত প্রথম অধিবেশন শুরু করে। এই অধিবেশনে কায়রো অগ্নিকাণ্ড মামলার বিচারকার্য অব্যাহত রাখা হয়।
*১৩৮২ হিজরি – লেবাননে কুর্দিদের একটি সংগঠন প্রতিষ্ঠিত হয়।
*১৪০২ হিজরি – লেবাননের নির্বাচিত রাষ্ট্রপতি বশির জামায়েল দায়িত্ব গ্রহণের কয়েক দিন আগেই একজন আততায়ীর হাতে নিহত হন।
*১৪০৭ হিজরি – ফিলিস্তিনি কার্টুনিস্ট নাজি আল-আলি লন্ডনে সশস্ত্র হামলার শিকার হন। তাকে মুখে গুলি করা হয়।
*১৪১৪ হিজরি – ব্রিটেনের রানি দ্বিতীয় এলিজাবেথ এবং ফ্রান্সের রাষ্ট্রপতি যৌথভাবে ইংলিশ চ্যানেলের নিচ দিয়ে নির্মিত টানেল উদ্বোধন করেন, যা দুই দেশকে সরাসরি সংযুক্ত করে। ফরাসিরা এই টানেলকে “শতাব্দীর ফরাসি।স্থাপনা” বলে অভিহিত করে।
*১৪২১ হিজরি – তুরস্কের প্রধানমন্ত্রী বুলেন্ত এজেভিত অর্থনৈতিক সংকটকে গুরুতর বলে মন্তব্য করার পর তুরস্কের শেয়ারবাজারে ধস নেমে আসে এবং আর্থিক বাজার ব্যাপকভাবে অস্থির হয়ে পড়ে।
*১৪২৬ হিজরি– কায়রোতে অন্তর্বর্তীকালীন আরব সংসদ উদ্বোধন করা হয়। এতে আরব দেশসমূহের মোট ৮৮ জন প্রতিনিধি উপস্থিত ছিলেন। এর আগে ২০০৫ সালের মার্চ মাসে আলজেরিয়ায় অনুষ্ঠিত আরব শীর্ষ সম্মেলনে এই পার্লামেন্ট গঠনের সিদ্ধান্ত নেওয়া হয়েছিল। সিরিয়াকে এই পার্লামেন্টের স্থায়ী সদর দপ্তর হিসেবে নির্ধারণ করা হয়। পাঁচ বছর মেয়াদী  প্রথম অধিবেশন শেষ হওয়ার পর এটি একটি স্থায়ী পার্লামেন্টে পরিণত হওয়ার কথা ছিল।
*১৪৩২ হিজরি – 
** অন্তর্বর্তীকালীন জাতীয় পরিষদ ঘোষণা করে যেচ লিবিয়া কর্নেল মুয়াম্মার গাদ্দাফির শাসন থেকে মুক্ত হয়েছে।
** তিউনিসিয়ায় বিপ্লবের পর ও জাইন আল-আবিদিন বিন আলীর শাসন পতনের পরে নতুন সংবিধান প্রণয়নের জন্য গণপরিষদ নির্বাচনের আয়োজন করা হয়, যেখানে ব্যাপক ভোটার উপস্থিতি লক্ষ্য করা যায়।
*১৪৩৭ হিজরি – ইয়েমেনের এডেন শহরে সেনাবাহিনীর একটি নিয়োগ শিবিরের কাছে আত্মঘাতী বোমা হামলা সংঘটিত হয়। ইসলামিক স্টেট এই হামলার দায় স্বীকার করে। এই হামলায় ৭১ জন নিহত হয়।
*১৪৩৯ হিজরি –
** ইয়েমেনের সাদা প্রদেশের দাহয়ান অঞ্চলে শিশুদের একটি বাসে সৌদি নেতৃত্বাধীন জোটবাহিনীর বোমা হামলায় অন্তত ৫০ জন নিহত হয়।
** ইন্দোনেশিয়ার লোমবোক দ্বীপে ৫.৯ মাত্রার তৃতীয় ভূমিকম্প আঘাত হানে। এর তিন দিন আগে ঘটে যাওয়া ভূমিকম্পের পর এই নতুন ভূমিকম্পে মোট নিহতের সংখ্যা দাঁড়ায় ৩১৯ জন।

## জন্ম
* ১২৮৬ হিজরি – দাউদ হুসনি, মিশরীয় গায়ক ও সুরকার।
* ১৩০৯ হিজরি – সুলায়মান নাজিব, মিশরীয় অভিনেতা।
* ১৩৫১ হিজরি – আবুল হাসান বনি সাদর, ইরানের  রাষ্ট্রপতি।
* ১৩৭০ হিজরি – ওজনাত আর-রুহাইবিনি, সৌদি অভিনেত্রী।
* ১৩৮৬ হিজরি – মুহসিন আর-রামলি, ইরাকি লেখক।
* ১৩৮৮ হিজরি – আহলাম, আমিরাতি গায়িকা।
* ১৩৯৩ হিজরি – পিটার সামআন, লেবানীয় অভিনেতা।
* ১৩৯৮ হিজরি – সুজান স্কাফ, সিরীয় অভিনেত্রী।
* ১৩৯৫ হিজরি – রিদা তুকর, সৌদি ফুটবল খেলোয়াড়।

## মৃত্যু
* ৫৩৬ হিজরি – ইবনুস সামরকন্দি, আলেম ও হাদিস বর্ণনাকারী।
* ৭২৮ হিজরি – ইবনে তাইমিয়া, শাইখুল ইসলাম এবং তাঁর যুগের একজন সংস্কারক।
* ১৩৫৮ হিজরি – মুহাম্মদ মাহদি আল-কিশওয়ান, ইরাকি ফকিহ ও লেখক।
* ১৩৭০ হিজরি – আবদুল হামিদ আল-জাবরি, সিরীয় ফকিহ, কবি ও লেখক
* ১৩৭৭ হিজরি – আহমদ মুহাম্মদ শাকির, মিশরীয় হাদিসবিশারদ ইমাম।
* ১৩৯৮ হিজরি – আবদুল আজিজ আল-মাইমুনি, বিশিষ্ট আরবি সাংস্কৃতিক ব্যক্তিত্ব।
* ১৪০২ হিজরি – বশির জেমায়েল, লেবানীয় রাষ্ট্রপতি
* ১৪২৭ হিজরি –
** মাজদা আল-খাতিব, মিশরীয় অভিনেত্রী।
** আবদুল আমির আল-জামরি, বাহরাইনি শিয়া ধর্মীয় ব্যক্তিত্ব।
* ১৪২৯ হিজরি – মুস্তফা মিসবাহ জাদে, ইরানি আইনবিদ, অর্থনীতিবিদ ও সাংবাদিক
* ১৪৩১ হিজরি – আবদুল গনি কুস্তি, সৌদি সাংবাদিক ও কবি।
* ১৪৩৪ হিজরি – আবদুল করিম আল-ফিলালি, মরক্কোর ইতিহাসবিদ।
* ১৪৪৬ হিজরি – সাইয়্যিদ সাঈদ, মিশরীয় কারি।

## আরো দেখুন

* ২ জ্বিলকদ
* ১ জ্বিলহজ্জ

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## তথ্যসূত্র


## বহিঃসংযোগ

* 
* 
* 
* 
* 

বিষয়শ্রেণী:হিজরি তারিখ
বিষয়শ্রেণী:জ্বিলকদ